Φύλλο εργασίας Ξενοφῶντος Ἑλληνικά, βιβλίο 2 &4.20-21

Ξενοφῶντος Ἑλληνικά, 2.4.§20-21
ΚΕΙΜΕΝΟ
Κλεόκριτος δὲ ὁ τῶν μυστῶν κῆρυξ, μάλ’ εὔφωνος ὤν, κατασιωπησάμενος ἔλεξεν· «Ἄνδρες πολῖται, τί ἡμᾶς ἐξελαύνετε; τί ἀποκτεῖναι βούλεσθε; Ἡμεῖς γὰρ ὑμᾶς κακὸν μὲν οὐδὲν πώποτε ἐποιήσαμεν, μετεσχήκαμεν δὲ ὑμῖν καὶ ἱερῶν τῶν σεμνοτάτων καὶ θυσιῶν καὶ ἑορτῶν τῶν καλλίστων, καὶ συγχορευταὶ καὶ συμφοιτηταὶ γεγενήμεθα καὶ συστρατιῶται, καὶ πολλὰ μεθ’ ὑμῶν κεκινδυνεύκαμεν καὶ κατὰ γῆν καὶ κατὰ θάλατταν ὑπὲρ τῆς κοινῆς ἀμφοτέρων ἡμῶν σωτηρίας τε καὶ ἐλευθερίας. Πρὸς θεῶν πατρῴων καὶ μητρῴων καὶ συγγενείας καὶ κηδεστίας καὶ ἑταιρίας, πάντων γὰρ τούτων πολλοὶ κοινωνοῦμεν ἀλλήλοις, αἰδούμενοι καὶ θεοὺς καὶ ἀνθρώπους παύσασθε ἁμαρτάνοντες εἰς τὴν πατρίδα, καὶ μὴ πείθεσθε τοῖς ἀνοσιωτάτοις τριάκοντα, οἳ ἰδίων κερδέων ἕνεκα ὀλίγου δεῖν πλείους ἀπεκτόνασιν Ἀθηναίων ἐν ὀκτὼ μησὶν ἢ πάντες Πελοποννήσιοι δέκα ἔτη πολεμοῦντες».

1. Να μεταφράσετε στη Νέα Ελληνική το απόσπασμα: «Κλεόκριτος δὲ … σωτηρίας τε καὶ ἐλευθερίας».

2.Να συμπληρώσετε τις παρακάτω περιόδους λόγου της Νέας Ελληνικής με ομόρριζα (απλά ή σύνθετα) του ρήματοςπείθεσθε, ώστε να ολοκληρωθεί ορθά το νόημά τους:

1.Ήταν τόσο ……………………………….. ο πωλητής, ώστε στο τέλος αγόρασα όλα τα ρούχα.
2. Είναι  ……………………………….. πόσο γρήγορα περνά ο χρόνος στις διακοπές!  
3. Είμαι ……………………………….. πως θα σου αρέσει η σχολή που διάλεξες.
4. Έχω μεγάλη……………………………….. πως στο τέλος θα τα καταφέρεις!
5. Οι  ……………………………….. του συχνά προκαλούν ένταση, όταν τις υποστηρίζει στις      συζητήσεις με τους φίλους του.

[bookmark: _Hlk85272355]3.Να επιλέξετε για καθεμία αρχαιοελληνική λέξη της στήλης Α την ετυμολογικά συγγενή νεοελληνική λέξη της στήλης Β.
	Α
	Β

	1. ἐξελαύνετε
	α. ελατήριο
β. ελεημοσύνη

	2. ἀποκτεῖναι
	α. απόκτηση
β. αυτοκτονία

	3. γεγενήμεθα
	α. γέννηση
β. γεμάτος

	4. ἀμφοτέρων
	α. αμφιθέατρο
β. διαφορετικός


4.Να αντιστοιχίσετε καθεμία νεοελληνική λέξη της στήλης Α με την ετυμολογικά συγγενή της αρχαιοελληνική λέξη της στήλης Β. Δύο λέξεις στη στήλη Α περισσεύουν.
	Α
	Β

	1. συμμετοχή 
	α. ἐξελαύνετε 

	2. ανάπαυλα
	β. μετεσχήκαμεν

	3. παρέλαση
	γ. κηδεστίας

	4. κηδεία
	δ. κοινωνοῦμεν

	5. εστία
	ε. παύσασθε

	6. επικοινωνία
	

	7. εξαϋλώνω
	




5. Να επιλέξετε από τη στήλη Β για καθεμία αρχαιοελληνική λέξη της στήλης Α την ορθή σημασία της σύμφωνα με το κείμενο του Ξενοφώντα:
	Α
	Β

	1. μυστῶν
	α. μυστικός 
β. αυτός που έχει εισαχθεί στα μυστήρια

	2. κατασιωπησάμενος
	[bookmark: _GoBack]α. σωπαίνω, ησυχάζω
β. προκαλώ ησυχία

	3. κοινῆς
	α. συνηθισμένη, κανονική
β. που ανήκει σε πολλούς ή σε όλους

	4. πείθεσθε
	α. υπακούω
β. αλλάζω την γνώμη κάποιου

	5. κερδέων
	α. ωφέλεια 
β. δόλια τεχνάσματα


6. Να χαρακτηρίσετε τις παρακάτω διατυπώσεις ως Σωστές (Σ) ή Λανθασμένες (Λ):

Ο Ξενοφώντας
α. 	εντυπωσιάστηκε από την προσωπικότητα του Αγησίλαου και τον ακολούθησε μαζί με τον σπαρτιατικό στρατό, στη μάχη της Κορώνειας (394 π.Χ.).
β. 	δέχτηκε βαθύτατη επίδραση στην προσωπικότητα και στις ιδέες του από τον Περικλή.
γ.  	δενδιαθέτει σαφήνεια και ακρίβεια στην έκφρασή του.
δ. 	παρεμβάλλει ποιητικές εκφράσεις στο κείμενό του και χρησιμοποιεί το απλοποιημένο αττικό ιδίωμα (στο λεξιλόγιο, στο τυπικό και στη σύνταξη).
ε.	έγραψε, μεταξύ άλλων, τα έργα Κύρου Ἀνάβασις και Κύρου Παιδεία. 

7.Να αντιστοιχίσετε καθεμία από τις φράσεις της στήλης Α του παρακάτω πίνακα με μία φράση από τη στήλη Β που συμπληρώνει ορθά το νόημά της.
	Α
	Β

	1. Ο Ξενοφώντας εξορίστηκε από την Αθήνα επειδή
	α. συντάχθηκε με το μέρος των Σπαρτιατών στη μάχη της Κορώνειας  το 394 π.Χ.

	2. 
	β. δεν κατάφερε να σώσει την Αμφίπολη από τους Σπαρτιάτες το 424 π.Χ.

	3. 
	γ. συμμετείχε στη μάχη των Λεύκτρων το 371 π.Χ. 

	4. Το έργο του Ξενοφώντα Ἑλληνικὰ
	α. έχει διδακτικό περιεχόμενο.

	5. 
	β. έχει ιστορικό περιεχόμενο. 

	6. 
	γ.έχει φιλοσοφικό περιεχόμενο. 

	7. Ο Ξενοφώντας διέθετε 
	α. σαφήνεια και απόλυτη ακρίβεια στην έκφρασή του.

	
	β. διεισδυτικότητα και βαθειά φιλοσοφημένη πολιτική σκέψη.

	
	γ. τη ρητορική δεινότητα των σοφιστών. 

	8. Ο Ξενοφώντας μένοντας σταθερός στις ιδέες του 
	α. επιδοκιμάζει τα μειονεκτήματα και τις ακρότητες της αθηναϊκής δημοκρατίας. 

	
	β. περιγράφει με εντιμότητα τις αγριότητες των τριάκοντα τυράννων στην Αθήνα.

	
	γ. δικαιολογεί την αυθαιρεσία και την ανηθικότητα της τυραννικής εξουσίας.

	9. Το έργο του Ξενοφώντα Ἑλληνικὰ 
	α.  είναι το μόνο ιστορικό σύγγραμμα του 5ου αι. π.Χ. 

	
	β. εξιστορεί τα γεγονότα της περιόδου 411-362 π.Χ.  

	
	γ. εξιστορεί τα γεγονότα της περιόδου 431-404 π.Χ.



